שיר נכנסה הביתה טרקה את הדלת וזרקה את הילקוט לרצפה. היא הלכה למקרר פתחה אותו ו... אימאלה כמה אוכל נשאר מהחג והכל כלכךך טעיםם ואוףף עם העולם הזה מה צום עכשיו באמצע החיים?!

למה בדיוק אחריי החג כשכבר התרגלתי לאכול אוכל ממש מושקע ומה לא חבל על כל האוכל הזה שיעמוד ככה בודד ועצוב יום שלם?

ובכלל על מה על מה אנחנו צמים? כל פעם צום באמצע החיים נו באמת, והמורה מילמלה על זה משהו בכיתה כן היא יודעת אבל למי היה כוח להקשיב עדיף לעשות מטוס מנייר או לחלום על גלידה ופנקייק ממממ יאמיי. היא נשכבה על הספה בייאוש מוחלט הבטן כבר נדבקה לגב ואם נשארו עוד 6 שעות לצום אז נו לפחות נעביר אותן בשינה לא? לידה היה מונח ספרון-"מעשה החורבן", שיר לקחה את הספר, אם כבר לישון מה יותר טוב מסיפור לפני השינה? והיא התחילה לקרוא

"בית המקדש הראשון חרב בתשעה באב בגלל עבודה זרה, גילוי עריות ושפיכות דמים. בית המקדש, תפארת העם היהודי ותפארת העולם כולו חרב, נשרף באש ולא נותר ממנו זכר. רובם המוחלט של היהודים הוגלה לבבל לגלות ארוכה בת 70 שנה, אבודים אבלים ומיואשים גלו היהודים וארץ ישראל נותרה שוממה מבניה.

שארית הפליטה, מספר קטן של יהודים, הורשה להישאר בארץ, בראש אותה קבוצת יהודים העמידו השלטונות את גדליה בן אחיקם. בעזרתו החלו מעט היהודים שנותרו לעבוד את האדמה ולהתחיל לשקם את ההריסות בציפייה לגאולה שהובטח שתבוא בעוד כ70 שנה. תקווה החלה לצמוח מתוך הייאוש העמוק - תקווה לגאולה.

מהצד השקיף על הנעשה ישמעאל בן נתניה מזרע מלכות דוד, ישמעאל לא ראה בעין יפה את היחסים בין שארית הפליטה למלך בבל והחליט להרוג את גדליה בן אחיקם. הדבר נודע ואנשיו של גדליה הזהירו אותו לברוח או להרוג את ישמעאל לפני שישמעאל יהרוג אותו אבל גדליה לא הסכים לשמוע, הוא טען שאין אמת בדברים והוא אינו מוכן לשמוע לשון הרע.

ביום ראש השנה, בעת שאכלו קם ישמעאל והרג את גדליה, שארית הפליטה, קומץ היהודים שנותרו נמלטו מהארץ ובכך הופסקה בפעם הראשונה מאז ימי יהושע שרשרת הדורות בארץ."

שיר סגרה את הספרון בראש שלה התרוצצו מלא שאלות, מה היה קורה אם ישמעאל לא היה הורג את גדליה? ואיך הרגישו היהודים שהיו שם? אחריי שהייתה להם תקווה והיא נעלמה? ואיך יהודי הורג יהודי? ולמה למה גדליה לא הקשיב הרי אמרו לו שיבואו להרוג אותו מה שייך כאן לשון הרע?! ואיך זה ש2000 שנה אחריי זה אנחנו כאן ועדיין זוכרים, זוכרים מה היה השלב האחרון בחורבן, והכל טוב ויפה אבל היא עדיין התלבטה בינה לבין עצמה זה קרה לפני כלכך הרבה שנים למה אנחנו עדיין צמים?

הציגו את הסיפור וחשבו אם תוכלו לענות לשיר, למה אנחנו עדיין צמים?